als_Latn dik_Latn sag_Latn
Danimarka është shpallur vendi më i mirë në botë për të jetuar ndërsa Republika e Afrikës Qendrore më e keqja. Këtë ka treguar një studim i ri nga Indeksi Social i Progresit që tregon vendet më të mira në botë për të jetuar dhe ato më të këqijat.
Nga 128 vende, Shqipëria është renditur në vendin e 52, diku nga mesi i vendeve. Serbia në vendin e 45-të, Maqedonia në vendin e 58-të dhe Mali i Zi në vendin e 54.
Ndër vendet e tjera në botë, Australia renditet e nënta nga gjithsej 128 vende, Britania në vendin e 12-të, ndërsa SHBA në vendin e 18-të.
Rezultatet u zbuluan në Indeksin Social të Progresit 2017 i cili mat 50 tregues për njerëzit që jetojnë në vende të ndryshme anembanë botës. Të dhënat u bazuan në disa kritere si nevoja themelore njerëzore si ilaçet, kanalizimet, strehimet dhe siguria.
Mirëqënia u bazua mbi informacionet për arsimin, komunikimin dhe mjedisin. Ndërsa tek mundësitë u analizuan të dhënat për liritë, toleranca dhe qasja në arsimin e lartë.
Evropa ishte kontinenti me performancën më të mirë, duke përbërë 11 nga 14 vendet që konsideroheshin se po bënin “përparim shumë të lartë social” – vendet e tjera në kategori ishin Zelanda e Re, Australia dhe Kanadaja. Shtetet e Amerikës së Veriut dhe Amerikës së Jugut u renditën gjerësisht si përparues sipas studimit, ndërsa vendet aziatike me ndryshime modeste.
Vendet afrikane u renditën si vendet me performancën më të keqe nga të gjitha të dhënat e disponueshme, duke përbërë 6 nga 7 vendet që konsiderohen me ‘përparim shumë të ulët’.
Republika e Afrikës Qendrore
Ekzistojnë më shumë lajme të këqija për kontinentin kur krahasohen me studimet e mëparshme, pasi dy shtetet afrikane – Republika e Afrikës Qendrore dhe Republika e Kongos regjistruan rënien më të madhe mes sondazhit të parë në vitin 2014 dhe 2017.
Në përgjithësi bota ka bërë përparim që nga viti 2014, vunë në dukje autorët e raportit, duke thënë se qasja në komunikim dhe arsim është rritur me shpejtësi, megjithëse vuri në dukje se të drejtat personale, siguria personale dhe toleranca janë ulur. Tiranapost.al E.B
Afrika
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sot_Latn